als_Latn dik_Latn sag_Latn
Koreja e Veriut u fshi nga harta e internetit për më shumë se nëntë orë. Të gjitha serverat u bllokuan, për t’u rikthyer vetëm pjesërisht mëngjesin e së martës. Ky zhvillim vjen në kohën kur shteti komunist ka nisur një lloj lufte kibernetike me Shtetet e Bashkuara të Amerikës. Nga Pheniani zyrtar nuk ka pasur asnjë raportim për ngjarjen, por ekspertët amerikanë njoftuan rikthimin e pjesshëm të rrjetit.Koreja e Veriut kreu një sulm kibernetik pak ditë më parë ndaj kompanisë kinematografike hollivudiane “Sony Pictures”, pas prodhimit nga kjo e fundit të filmit “The Interview”, që satirizon liderin komunist koreanoveriur, Kim Jong Un. Kjo ngjalli reagimin e fortë amerikan.Veç kësaj, ata kanë kërcënuar për sulme të tjera ndaj Shtëpisë së Bardhë dhe Pentagonit. Presidenti Obama deklaroi se vendi i tij do të përgjigjej në një mënyrë të ngjashme ndaj sulmeve të shtetit aziatik. Ngjarjet e ditëve të fundit bënë që “Sony Pictures” të anulojë publikimin e filmit. Kjo solli reagime të shumta nga artistët, pasi e cilësuan si cenim të lirisë së shprehjes.
als_Latn